sagorsarker/bangla-wikipedia huggingface dataset:
বোন চায়না

হাড়ের ছাই, ফিল্ডসপার এবং কেওলিনে তৈরী একধরণের কোমল পেস্টের চীনামাটিকে বোন চায়না বলা হয়। সংজ্ঞা অনুসারে এটি জন্তুর হাড়ের উৎসের ন্যূনতম ৩০% ফস‌ফেট এবং নির্দিষ্ট পরিমাণের ক্যালসিয়াম ফস‌ফেট থাকা অস্বচ্ছ পাত্র। শক্তি এবং ভাঙা প্রতিরোধক্ষমতার দিক থেকে বোন চায়না সবচেয়ে শক্তিশালী চীনামাটি। উচ্চ মাত্রার বগা বর্ণ এবং অস্বচ্ছতার জন্য এটি প্রখ্যাত। জোর বেশির জন্য অন্য চীনামাটির থেকে একে পাতলা করে গড়া যায়। অন্য পোড়ামাটির মতো এটি কাচসদৃশ হয়, কিন্তু অন্য খনিজাত বৈশিষ্ট্যের জন্য এটি অস্বচ্ছ।
১৭৯০ দশকের শুরুতে ইংরেজ কুমার জোসিয়া স্পড ব্যবসায়িকভাবে প্রথম বোন চায়নার বিকাশ করেন। প্রারম্ভিক বিকাশ থেকে বিংশ শতকের শেষ পর্যন্ত বোন চায়না প্রায় একচেটিয়া ইংরেজ সামগ্রী ছিল। বেশিরভাগ বস্তুর উৎপাদন ষ্টোক-অন-ট্রেন্ট নামক স্থানে হত। ফোর্টনাম এবং মেশন, মিল্টন, কোলপোর্ট, স্পড, রয়েল ক্রাউন ডার্বি ইত্যাদি বেশিরভাগ বড়ো ইংরাজ কোম্পানী এখনও বোন চায়না সামগ্রীর উৎপাদন করে।
বোকাখাত মহকুমা

বােকাখাত মহকুমা হচ্ছে গোলাঘাট জেলার তিনটি মহকুমার মধ্যে অন্যতম। ১৯৯২ সালে গােলাঘাট মহকুমা থেকে নিয়ে প্রথমে রাঙামাটি, মহুরা, খুমটা মৌজার একাংশ, বােকাখাত এবং কাজিরাঙা মৌজা নিয়ে এই মহকুমার গঠন করা হয়েছিল। পরবর্তী সময় খুমটা এবং রাঙামাটি মৌজাকে পূর্বের গােলাঘাট জেলায় সামিল করায় মহুরা, বােকাখাত এবং কাজিরাঙা এই তিনটি মৌজাকে নিয়ে বােকাখাত মহকুমা। এই মহকুমায় দুটি পৌরসভা খুমটাই এবং বােকাখাত তিনটি মৌজা সমন্বিত। রাঙামাটি মৌজা বােকাখাত বিধানসভা কেন্দ্রর অন্তর্ভুক্ত হয়ে আছে।
ব্রহ্মপুত্র এবং ধনশিরি নদীর এক বিশাল উপত্যকা অঞ্চল। ১৮৩৮ সাল পর্যন্ত আহােম স্বর্গদেউ পুরন্দর সিংহর রাজ্যের পশ্চিমসর একটি অংশ ছিল। আহােম রাজত্বকালে এই অঞ্চলটি বর্তমান বােকাখাত থেকে মরঙী মৌজা নিয়ে "নামদৈয়াং" নামে প্রখ্যাত ছিল।
বােকাখাত নামটি ব্রিটিশ শাসনের আগে প্রাধান্যলাভ করে। নুমলীগড় থেকে বাগরি পর্যন্ত ব্রিটিশদের শাসনের প্রথম অবস্থায় খাগরিজান (নগাঁও) জেলার মধ্যে ছিল। পরবর্তী সময় শিবসাগর জেলার সাথে শাসনের সুবিধার্থে সংযােগ করা হয়। স্বর্গদেউ চুহুংমুং দিহিঙ্গীয়া রাজার সময়ে মুসলমান সেনাপতি তুর্বক আসাম আক্রমণ করাতে কনসেং বরপাত্র গােহাঁইর হাতে তুর্বকের মৃত্যু হওয়ায় বন্দী হিসাবে আনা এহেজার মুসলমান সৈন্যকে লখৌগড়ের (রাজগড়) মাথায় বসতি করতে দেন এবং হাতী ঘাঁহী কাজে নিয়ােগ করেন। তাঁর অকর্মণ্যতার জন্য গড়মূর খাতে চাষ করতে থাকেন। বন্দী পাঠানহঁত লুইতে এবং দিহিঙের সঙ্গমস্থলের হােলার থেকে বােকা এনে শুকনো মাটিতে কঠীয়া রুই চাষ করেন। একবছর চাষ করে মাত্র ছশো বড় পাওয়ায় তাঁকে নিষ্কর্মা বলে ভেবে ছেড়ে দেয়। হােলার থেকে বােকা এনে চাষ করার জন্য স্থানখণ্ডর নাম বােকাখাত হয়।
জাতীয় সড়ক ১৮ (ভারত)

জাতীয় সড়ক ১৮ (এনএইচ ১৮) (পুরাতন এনএইচ ৩২, এনএইচ ৩৩ এবং এনএইচ ৫ এর সংমিশ্রণ) ভারতের জাতীয় সড়ক । এটি ধানবাদের গোবিন্দপুর থেকে উৎপন্ন হয় এবং ওড়িশার বালাসোরে এসে শেষ হয়। এই সড়কের মোট দৈর্ঘ ৩৬১ কিমি (২২৪ মাইল)। এটি ধানবাদ শহর, মহুদা, চাস, পুরুলিয়া, বলরামপুর, জামশেদপুর, ঘাটশিলা, বহারাগোড়া, বড়িপদা এবং বালাসোরের মধ্য দিয়ে অগ্রসর হয়। এটি আগে এনএইচ ৩২ হিসাবে পরিচিত ছিল, তবে এটি ২০১২ সালে এনএইচ ২১৮ হিসাবে পরিবর্তিত হয়।
কার্বি ভাষা

কার্বি ভাষা উত্তর-পূর্ব ভারত এবং উত্তর-পূর্ব বাংলাদেশের কার্বি লোকরা (মিকিরো" বা আর্লেং"') বলা ভাষা। এটি চীনা-তিব্বতীয় ভাষা পরিবারর অন্তর্গত কিন্তু এর স্থান স্পষ্ট নয়। শাফার (১৯৭৪) এবং ব্রেডলী (১৯৯৭) মিকির ভাষাকে এক পথচ্যুত (aberrant) কুকি-চিন ভাষা বলে শ্রেণীবদ্ধ করেছেন, অন্যদিকে থারগুড (২০০৩) একে শ্রেণীবদ্ধ না করে চীনা-তিব্বতীদের মধ্যে রেখেছেন। ব্লেন্স এবং পোস্ট (২০১৩) একে গোটা ভাষা পরিবারটির সবচেয়ে গুরুত্বপূর্ণ ভাষার একটি বলেছেন।
ধুমুরালী / কামরূপ কার্বির বাইরে কথিত ভাষাটির স্থানবিশেষে বিশেষ পার্থক্য নেই। মান্য ভাষারূপে সাধারণত ডিফু অঞ্চলের কথিত ভাষাটিকে ধরা হয়।
উত্তর-পূর্ব ভারতের প্রায়গুলি ভাষার মতো কার্বি ভাষাও রোমান লিপিতে এবং কখনও অসমীয়া লিপিতে লেখা হয়। সবচেয়ে পুরানো কার্বি লিখিত পাঠ্যগুলি আমেরিকান বাপ্টিস্ট মিশন এবং ক্যাথলিক গীর্জার খ্রীস্টান মিশনারীরা উদ্ধার করে। মিশনারীরা ১৯০৩ সালে Birta নামের একটি কার্বি সংবাদপত্র ছাপাতেন। রেভারেণ্ড আর এটি নেইবরের ১৮৭৮ সালে প্রকাশিত " 'Vocabulary of English and Mikir, with Illustrative Sentences' "কে প্রথম কার্বি অভিধান বলা যায়। চার্ডোকা পেরিন কে'র ১৯০৪ সালে প্রকাশিত " 'English–Mikir Dictionary' ", স্যার চার্লস লিয়াল এবং এডবার্ড ষ্টেকের ১৯০৮ সালে প্রকাশিত কার্বিদের জনগোষ্ঠীয় বিবরণের প্রথম দলিল "The Mikirs" এবং গি ডি বাকারর ১৯২৫ সালের " 'A Dictionary of the Mikir Language' " ইত্যাদিগুলি কার্বি লোক, ভাষা এবং ব্যাকরণর কয়েকটি পূর্ণ গ্রন্থ।
কার্বিদের কথিত ভাষাও শহকী। এরে এক উদাহরণ "মোসেরা" (Mosera বা অতীতর সোঁবরণ) যেখানে কার্বিদের উৎপত্তি এবং প্রব্রজন বর্ণনা করা হয়।
কোনার্থ (২০১৪) কার্বি ভাষার দুটি রূপ দেখিয়ে দিয়েছে।
কার্বি ভাষায় সাতটা স্বরবর্ণ এবং উনিশটা ব্যঞ্জনবর্ণ উচ্চারণ হয় (দুটি মিলে ছাব্বিছটা)। স্বরবর্ণগুলির হ্রস্ব এবং দীর্ঘর পার্থক্য নেই। তলার তথ্যসমূহ কোনার্থের (২০১৭) থেকে উদ্ধৃত।
কার্বি শব্দাংশ মুক্ত (C)(C)V(V) বা বন্ধ (C)(C)VC হতে পারে।এমনধরনের ব্যঞ্জন গোষ্ঠীর সংযোগ হতে পারে: .
কার্বি ভাষায় বহু অসমীয়া মূলের শব্দ পাওয়া যায়। কার্বি উচ্চারণে বহুকিছুই অন্য রূপ নিয়েছে। যেমন- চারিজন বুঢ়া> চারবুরা, ঘর> কহর, মধুরী আম> মাদুরাম, ঘণ্টা> খন্তা ইত্যাদি। কিতাপ, আলহী, আপদ, কেরাহী ইত্যাদি শব্দ একই রূপে ব্যবহার হয়।
মিচিং ভাষায় দুটি শব্দের সংযোগে নতুন একটি শব্দের গঠন হওয়ার মতো কার্বি ভাষায়ও এমন উদাহরণ পাওয়া যায়। এমনভাবে সৃষ্টি হওয়া নতুন শব্দটিতে সাধারণত মূল শব্দ দুটির প্রথম অংশ লোপ পায় এবং দ্বিতীয় অংশটি থেকে যায়। অবশ্য এর ব্যতিক্রমও আছে। উদাহরণস্বরূপ – আরলং+কেচর= লংচর, তমন+কেদেং= মনদেং, কিন্তু থেংপি+আফাং= থেংফাং, কেলোক+পিক= লক্‌পিক ইত্যাদি।
কার্বি ভাষা উত্তর-পূর্ব ভারতের এই স্থানসমূহে বলা হয়।
ডবকা রাজ্য

ডবকা বর্তমান আসামের মধ্য অংশে অবস্থিত প্রাচীন ভারতের একটি রাজ্য। ডবকার নাম ৪র্থ শতকের সমুদ্রগুপ্তর সময় এলাহাবাদ শিলালিপিতে পাওয়া যায় যেখানে একে গুপ্ত সাম্রাজ্যের পাঁচটি সীমান্ত রাজ্যের একটি বলা হয়েছে। লিউ শ্বং রাজবংশর শ্বুং-শ্বু ইতিহাসে রাজ্যটির নাম "কপিলী" বলা আছে (এখনকার একটি নদীর নাম)। কামরূপী ভাষাতে লেখা গাছতলা শিলালিপিতেও এর উল্লেখ আছে। এন কে ভট্টাচার্য ডবকা রাজ্য এখনকার নগাঁও জেলা অঞ্চল বলে অনুমান করেছেন। কপিলী নদী-কলং নদীর উপত্যকার সাথে এই রাজ্য সংযুক্ত ছিলেন।
সমুদ্রগুপ্তের এলাহাবাদ শিলালিপিতে কামরূপ রাজ্যের সাথে ৪র্থ শতকের ডবকারো উল্লেখ সীমান্তবর্তী রাজ্য হিসাবে করা হয়েছে। কনকলাল বরুয়ার (১৯৩৩) মতে ডবকা একটি খিলঞ্জীয়া অষ্ট্রিক-দ্রাবিড়িয় রাজ্য ছিল যাকে পরে ৬ষ্ঠ বা ৭ম শতকে কামরূপ জুড়ে নেয়। কিন্তু পরের ইতিহাসবিদ বি এন পুরী (১৯৬৮) এবং পি সি চৌধুরীর (১৯৫৯) মতে তার আগেই পঞ্চম শতকের আগেভাগে কল্যাণ বর্মার রাজত্বকালে (৪২২-২২৬) ডবকা কামরূপের অন্তর্ভুক্ত হয়েছিল। (422-446).
এর রাজধানী কপিলী নদীর কাছে ছিল। ৪২৮ খ্রীষ্টাব্দে ডবকা রাজা চীন দেশে একজন দূত পাঠিয়েছিলেন যাকে চীনা উৎসে Yuegnai বা Yu Chai বলা হয়।
খাসি ও জয়ন্তীয়া পাহাড়

খাসি ও জয়ন্তীয়া পাহাড় পূর্বে মূলতঃ আসাম এবং মেঘালয়ের অংশ হিসাবে থাকা পার্বত্য অঞ্চল। এই অঞ্চল বর্তমান ভারতীয় রাজ্য মেঘালয়র (পূর্বর আসাম) অন্তর্গত। পূর্ব জয়ন্তীয়া পার্বত্য জেলা, পশ্চিম জয়ন্তীয়া পার্বত্য জেলা, পূর্ব খাসি পার্বত্য জেলা এবং পশ্চিম খাসি পার্বত্য জেলার বর্তমান এর অংশ।
জয়ন্তীয়া পাহাড় খাসি পাহাড়ের পূর্বে অবস্থিত। জয়ন্তীয়া জাতির "এলাকা" (উপজাতীয় অঞ্চল) সমূহের বারজন প্রধানকে "দলৈ" ("Dolloi") হয় এবং স্থানটিকে তাঁদের নামে খাসিতে KA RI KHADAR DOLLOI বা "১২ জন উপজাতীয় প্রধানের অঞ্চল" বলা হয়।
তাঁদের উপরে জয়ন্তীয়াপুরের রাজার স্থান। তাঁর শীতকালের প্রাসাদ বর্তমানের বাংলাদেশে এবং জহকালির বাসস্থান আগের চুট্‌ঙ্গা থেকে নার্টিয়াঙে স্থানান্তরিত করা হয়েছে।
জয়ন্তীয়া পাহাড় আগে জয়ন্তীয়া পার্বত্য জেলার অংশ ছিল। ২০১২ সালের ৩১ জুলাইতে একে পূর্ব জয়ন্তীয়া পার্বত্য জেলা এবং পশ্চিম জয়ন্তীয়া পার্বত্য জেলায় ভাগ করা হয়েছে।
খাসি পাহাড় গারো পাহাড়ের পূর্বে অবস্থিত। কুড়িটি ক্ষুদ্র অঞ্চলের ("hima") বা তার চেয়েও ছোট অঞ্চলের বাইরে খাসি উপজাতির অন্য রাজকীয় শাসক নেই। বিভিন্ন উপায়ে বাছাই করা "Siem বা Syiem" নামের প্রধান সেগুলি শাসন করেন।
রমাকান্ত চৌধুরী

রমাকান্ত চৌধুরী (১৮৪৬-১৮৮৯) অরুণোদয় যুগের একজন অসমীয়া কবি এবং নাট্যকার। তিনি আধুনিক অসমীয়া কাব্যজগতৈর প্রথম বর্ণনাত্মক কাব্যের রচয়িতা। তাঁকে অসমীয়া পৌরাণিক নাটকের জনক বলেও অভিহিত করা হয়।
রমাকান্ত চৌধুরীর বাবা লক্ষ্মীকান্ত চৌধুরী। ১৮৭০ সালে তিনি কলেজিয়েট স্কুল থেকে এফ এ উত্তীর্ণ হয়ে গুয়াহাটীতে উপায়ুক্তের কার্যালয়ে কেরানির চাকরিতে যোগদান করেন। এরপর তিনি গোয়ালপারা এবং ধুবড়িতেও কাজ করেন। শেষে গুয়াহাটীতে এসে তিনি সেরেস্তাদারের চাকরি করেন।
প্রখ্যাত বাঙালী লেখক মাইকেল মধুসুদন দত্তের অনুসরণে অমিত্রাক্ষর ছন্দে লেখা তাঁর প্রথম কবিতার বই "অভিমন্যু বধ" ১৮৭৫ সালে প্রকাশ পায়। ৯৮ পৃষ্ঠার এই কবিতায় ভীষ্মের নেতৃত্বে মহাভারতের যুদ্ধের আরম্ভ থেকে অভিমন্যুর মৃত্যু পর্যন্ত কাহিনী চিত্রিত হয়েছে। ১৯শ শতকের শেষদিকে তিনি "সীতাহরণ" এবং "রাবণ বধ" নামের দুটি নাটক লেখেন। অবশ্য এর একটি বইও বর্তমানে উপলব্ধ নয়।
ছন্দঃপূর্ণ চক্র

ছন্দঃপূর্ণ চক্র প্রতি ২৪ ঘন্টার জন্য নিদ্রা-জাগ্রত চক্র এবং কার্য নিয়ন্ত্রণ করা এক প্রাকৃতিক এবং আভ্যন্তরীণ প্রক্রিয়া। এটি ২৪ ঘন্টাজুড়ে চলা যেকোনো আভ্যন্তরীণ জৈবিক প্রক্রিয়াকে বোঝায়। জৈবিক ঘড়ি নিয়ন্ত্রণ করা এমন কার্য উদ্ভিদ, প্রাণী, ভেঁকুর এবং সায়ানোব্যাক্টেরিয়াতে দেখতে পাওয়া যায়।
"circadian" শব্দটি ল্যাটিন "circa" ("প্রায়") এবং "diēm" ("দিন") থেকে এসেছে। ২৪ ঘন্টার জন্য দোলন হওয়া প্রক্রিয়াগুলিকে সাধারণত আহ্নিক ছন্দ (diurnal rhythms) বলা হয়; আভ্যন্তরীণ প্রকৃতি নিরূপণ না হওয়া পর্যন্ত সেগুলিকে ছন্দঃপূর্ণ চক্র বলা হয় না।
ছন্দঃপূর্ণ চক্র আভ্যন্তরীণ বা স্বয়ংসম্পূর্ণ যদিও এইগুলি আলো, তাপ এবং জারণ-বিজারণ প্রক্রিয়ার মতো বাহ্যিক সংকেতের (zeitgeber) সহায়তায় স্থানীয় পরিবেশের সাথে খাপ খেতে পারে।
দ্রোসোফিলিয়া গণের মাছিতে "ছন্দঃপূর্ণ চক্র নিয়ন্ত্রণের আণবিক কার্যপ্রণালী আবিষ্কারের জন্য" জেফ্রি সি. হল, মাইকেল রসওয়াস এবং মাইকেল ডব্লিউ. ইয়ং-কে ২০১৭ সালে শারীরতত্ত্ব বা চিকিৎসা বিজ্ঞানের নোবেল পুরস্কার প্রদান করা হয়েছিল।
ছন্দঃপূর্ণ বলার জন্য একটি জৈবিক ছন্দ‌কে তিনটি সাধারণ মাপকাঠী পূর্ণ করতে হয়:
ইউনিট ৭৩১

দ্বিতীয় বিশ্বযুদ্ধের দ্বিতীয় চীন-জাপান যুদ্ধের(১৯৩৭-১৯৪৫) সময়পর্বে প্রাণনাশী মানব গবেষণা করা জাপানী সেনার একটি গোপন জৈবিক এবং রাসায়নিক অস্ত্র গবেষণা এবং বিকাশ গোষ্ঠীকে বলা হয়। রাজকীয় জাপানী সেনার করা কিছু কুখ্যাত যুদ্ধাপরাধের জন্য এটি দায়ী ছিল। এই ইউনিটের স্থান ছিল হার্বিনের পিংফাং জেলা (এখনকার উত্তর-পূর্ব চীনে)।
আনুষ্ঠানিকভাবে একে (কুবাংটুং সেনার মহামারি প্রতিরোধ এবং জল পরিষ্কারকরণ বিভাগ) নাম দেওয়া হয়েছিল। প্রথমে জাপানের কেম্‌পিটাই সামরিক আরক্ষীর অধীনে গঠিত এই বিভাগটির দায়িত্ব পড়ে জেনারেল শিরো ইশির হাতে। ১৯৩৪ সাল থেকে ১৯৩৯ সালের মধ্যে এর ভবনটি নির্মাণ করা হয় এবং ১৯৪১ সালে আনুষ্ঠানিকভাবে "ইউনিট ৭৩১" নাম হয়।
অতি কমেও ৩,০০০ পুরুষ, মহিলা এবং শিশুর উপরে পিংফাঙের ভবনে ইউনিট ৭৩১ নানা পরীক্ষা চালিয়ে হত্যা করেছিল। এর মধ্যে কেম্‌পিটাই প্রতি বছরে প্রায় ৬০০ জনকে যোগান দিয়েছিল। ইউনিট ১০০-র মতো অন্য পরীক্ষার স্থানের হিসাব এখানে ধরা হয়নি।
ইউনিট ৭৩১-র জাপানী অংশগ্রহণকারীদের মতে বেশি সংখ্যক ভুক্তভোগী চীনের, এবং কম সংখ্যক সোভিয়েট, মঙ্গোলীয়, কোরিয়ান এবং অন্য মিত্র পক্ষের যুদ্ধবন্দী ছিল। ১৯৪৫ সালের শেষ পর্যন্ত এই ইউনিট জাপানী সরকারের সাহায্য লাভ করেছিল।
যুদ্ধের শেষে অপরাধের জন্য বিচারের পরিবর্তে মানব পরীক্ষাতে পাওয়া তথ্যের বিনিময়ে ইউনিট ৭৩১-র গবেষকদের মার্কিন যুক্তরাষ্ট্র গোপনে রেহাই দেয়। সোভিয়েট সেনার ধরা অন্য গবেষকদের ১৯৪৯ সালের খাবারস্ক যুদ্ধ অপরাধ বিচারে শোধবোধ করা হয়। আমেরিকা এমন বিচার করেনি যাতে পরী‌ক্ষায় পাওয়া তথ্য এবং পারদর্শিতা তাঁদের জৈবিক অস্ত্র কার্যসূচিতে খামতি থেকে যায়। ১৯৪৭ সালের ৬ মে'তে মিত্র শক্তির সর্বোচ্চ কমান্ডার ডগ্‌‌লাস ম্যাক্‌আর্থার ওয়াশিংটনে লেখেন যে "জাপানীদের এই তথ্যগুলি 'যুদ্ধ অপরাধ'-এর প্রমাণ বলে গণ্য না করার প্রতিশ্রুতি দিয়ে ইশির ভাষ্যকে ধরে কিছু অতিরিক্ত তথ্য আহরণ করতে পারা যায়।" ভুক্তভোগীদের ভাষ্যকে সাম্যবাদী প্রচার বলে প্রত্যাখ্যান করা হয়েছিল।
মোহগড় যুদ্ধ

মোহগড় যুদ্ধ আহোম স্বর্গদেউ চন্দ্রকান্ত সিংহর সেনা এবং মায়ানমারের মধ্যে ১৮২২ সালের ১৯ এপ্রিল হয়েছিল। যোরহাটের উত্তরের মোহগড় (বর্তমানের ককিলামুখ) নামে স্থানে হওয়ার জন্য এই যুদ্ধকে "মোহগড় যুদ্ধ" বলা হয়। আহোম রাজ্য রক্ষার এটিই ছিল শেষ গুরুত্বপূর্ণ যুদ্ধ।
১৮১৯ সালে মায়ানমার দ্বিতীয়বার আসাম আক্রমণ করে আহোম রাজধানী যোরহাট দখল করে এবং পূর্বে সিংহাসনচ্যুত চন্দ্রকান্ত সিংহকে রাজা করে। তিনি রাজা হলেও প্রকৃততে মায়ানমার শাসন চালাত। মায়ানরা উজনি আসামে থাকা বুঢ়াগোহাঁইর অনুগতদের বন্দী করে। বরগোহাঁই এবং বরফুকনকে ফাঁসি দেওয়া হয়। তাঁরা পুরন্দর সিংহকে ধরতে গুয়াহাটীতে সৈন্য পাঠায় যদিও তিনি পালিয়ে ব্রিটিশদের আশ্রয় নেয়। মায়ানরা পতল নামের কাছাড়িকে বরবরুয়া করে, কিন্তু কোনো কথাতে অসন্তুষ্ট হওয়াতে চন্দ্রকান্ত সিংহর সাথে আলোচনা না করেই তাঁকে মৃত্যুদণ্ড দেন। চন্দ্রকান্ত সিংহ নিজের নিরাপত্তা সম্পর্কে সন্দিহান হয়ে ১৮২১ সালের এপ্রিলে প্রথমে গুয়াহাটী এবং তারপরে ব্রিটিশ শাসিত বঙ্গে পালিয়ে যান। মায়ানরা তাঁকে ফিরে আসতে অনুরোধ করে। বিফল হলে তাঁর বহু অনুগামীকে হত্যা করা হয় এবং যোগেশ্বর সিংহকে রাজসিংহাসনে বসানো হয়।
মায়ানদের সৈন্যের সংখ্যা বেশি হওয়ার জন্য তাঁদের ছোট ছোট গোষ্ঠীতে আসামে ঢুকিয়ে দেওয়া হয়েছিল। এই সুযোগে কিছু সেনা নিয়ে চন্দ্রকান্ত সিংহ‌ গুয়াহাটী অধিকার করেন এবং উজনি আসামের দিকে আসেন। পরে মায়ানদের হাতত পরাস্ত হওয়াতে তিনি পুনরায় বঙ্গে পালিয়ে যায়। পরের বছর দুহাজার শিখ এবং হিন্দুস্তানী সেনার দল চন্দ্রকান্ত সিংহ‌ সংখ্যায় কমে আসা মায়ানদের পরাস্ত করেন এবং পশ্চিম আসাম অধিকার করেন। ১৮২২ সালে মায়ানদের রাজা মিঙ্গিমাহা বন্দুলা নামের সেনাপতির নেতৃত্বে একটি ফৌজ আসামে পাঠায়। এপ্রিলে এই সেনা রংপুর আসে এবং সেখান থেকে এগিয়ে যোরহাটের উত্তরের মোহগড় নামক স্থানে চন্দ্রকান্ত সিংহের সেনার মুখোমুখি হয়। চন্দ্রকান্ত সিংহর সেনা প্রাণপণ যুদ্ধ করে যদিও অস্ত্র-শস্ত্র কমে আসায় তাঁরা পরাস্ত হয়। প্রায় পনেরশ সৈন্য মৃত্যুমুখে পড়ে। পরাজিত হয়ে চন্দ্রকান্ত সিংহ পুনরায় ইংরাজের শাসনাধীন অঞ্চলে পালিয়ে যান।
লতাকাটা যুদ্ধ

লতাকাটা যুদ্ধ বলতে আহোম স্বর্গদেউ রাজেশ্বর সিংহ‌র সময়ে মণিপুরে চালানো অসফল প্রথম অভিযানকে বোঝানো হয়। চুখ্রংফা বা রুদ্র সিংহর চতুর্থ পুত্র চুরাম্‌ফা রাজেশ্বর সিংহ নাম নিয়ে ১৭৫১ সালে রাজ্যপাট পান। মায়ানমারের আক্রমণে রাজ্য হারানো মণিপুররের রাজা জয় সিংহ‌ ১৭৬৫ সালে স্বর্গদেউকে সহায়তার জন্য অনুরোধ করেন। প্রধানদের সাথে আলোচনা করে স্বর্গদেব জয় সিংহকে সহায়তা করতে রাজি হলেন। একদল সৈন্য তৈরি হল কিন্তু বহু প্রধানই অজুহাতে দলের নেতৃত্ব নিতে অপারগতা প্রকাশ করে। তাঁদের প্রধান পদ থেকে সরিয়ে সম্পত্তি বাজেয়াপ্ত করা হল। অবশেষে হরনাথ ফুকনকে সেনাপতি করে সৈন্যদলটি সরাইদেউর দক্ষিণ দিয়ে মণিপুরে অভিযান আরম্ভ করে। কিন্তু পথ এমনই বিপদসংকুল ছিল যে তাঁদের পথ পেরোতে বহু শক্তি এবং সময় যায়। বহু সৈন্যের আহারের অভাবে, নাগাদের আক্রমণতলে এবং সর্পদংশনে মৃত্যু ঘটে। রাজার কানে এই কথা গেলে তিনি সৈন্যদলটিকে ফিরে আসতে নির্দেশ দেন। মণিপুরের দুর্গম পথ দিয়ে যাওয়ার সময় সাপে (লতা) কাটার ফলে আহোম সৈন্যের অগ্রসর না হওয়ার জন্য এই অসফল অভিযানকে "লতাকাটা যুদ্ধ" বলা হয়।
১৭৬৮ সালের নভেম্বরে দ্বিতীয় একদল সৈন্য রহা ও কাছাড়ি রাজ্যের মধ্য দিয়ে পাঠানো হয়। মূল দলটি রহাতে থাকে এবং দশ হাজার সৈন্য জয় সিংহের সাথে মিরাপ নদী পর্যন্ত যায়। জয় সিংহ‌ নাগাদের একটি দল গঠন করে মায়ানদের সিংহাসনে প্রতিষ্ঠা করা কেলেম্বাকে তাড়িয়ে দেয়। কৃতজ্ঞতার চিহ্নস্বরূপ জয় সিংহ‌ রাজেশ্বর সিংহকে বহু উপহার দেওয়ার সাথে কন্যা কুরঙ্গনয়নীকে তাঁর বিয়ে দেন। কুঁবরীর সাথে আসা বহু মণিপুরী লোক দিছৈর কাছে থাকতে আসাতে এই স্থান "মগলুহাট" বা "মণিপুরী বজারো' নামে পরিচিত হয়।
কুরঙ্গনয়নী

কুরঙ্গনয়নী () আহোম স্বর্গদেউ রাজেশ্বর সিংহর পত্নী এবং প্রধান রাণী ছিলেন। স্বর্গদেব মায়ানমারের কবল থেকে মণিপুরের সিংহাসন উদ্ধারের জন্য করা সহায়তার চিহ্নস্বরূপ জয় সিংহ‌ তাঁর কন্যা কুরঙ্গনয়নীকে ১৭৬৮ সালে রাজেশ্বর সিংহ‌ের সাথে বিয়ে দেন। আগের সময়ে মণিপুরের মানুষকে অসমীয়ারা মগলু বা মগলৌ বলত। মণিপুরের কন্যা হওয়ার জন্য কুরঙ্গনয়নী "মগলু কুঁবরী" বা "মগলৌ কুঁবরী" বলেও ডাকা হয়। অন্যদিকে মণিপুরিরা তাঁকে "তেখাও-লেইমা" বা "আসাম কুঁবরী" বলে স্মরণ করেন। প্রথম মোয়ামরীয়া বিদ্রোহ দমনের ক্ষেত্রে কুরঙ্গনয়নী গুরুত্বপূর্ণ ভূমিকা পালন করেছিলেন।
১৭৬৯ সালে রাজেশ্বর সিংহর মৃত্যুর পরে তাঁর ভাি চুণ্যেউফা লক্ষ্মী সিংহ নাম নিয়ে রাজ্যপাট পান এবং কুরঙ্গনয়নীকে বিয়ে করেন। কিছুদিন পরে আহোম রাজ্যে রাঘ নেওগের নেতৃত্বে মোয়ামরীয়া বিদ্রোহর সূত্রপাত হয়। বিদ্রোহীরা আহোম রাজধানী অধিকার করে নাহরখরার রমানন্দকে সিংহাসনত বসায় এবং লক্ষ্মী সিংহকে বন্দী করে। রাঘ নেওগ কুরঙ্গনয়নীর সাথে রাজেশ্বর সিংহের বিধবা পত্নী এবং লক্ষ্মী সিংহর পত্নীদের জোর করে নিজের কাছে রাখে।
প্রজারা পূর্বের স্বর্গদেউর প্রধানদের অসমর্থন করতে রাজি না হলে রাজা রমাকান্ত অসন্তুষ্ট হয়ে সকল প্রধান এবং লক্ষ্মী সিংহকে হত্যা করতে পরিকল্পনা করেন। এই কথার অনুমান করে পূর্বের সকল প্রধান এক হয়ে বিদ্রোহ দমন করতে সংকল্প নেয়। ইতোমধ্যে বিদ্রোহীদের বেশিরভাগই বাড়ি গেছিল এবং রাজধানীতে রমাকান্তের সাথে কয়েকজন সহকারী ছিল। ১৭৭০ সালের এপ্রিলে বহাগ বিহুর আগের রাতে রাঘের ঘর ঘেরাও করা হয় এবং তাঁকে বাইরে টেনে এনে হত্যা করা হয়। অনেকের মতে কুরঙ্গনয়নীই পিছনদিক থেকে প্রথম আঘাত করেছিলেন। রমাকান্ত সমায়িকভাবে পালিয়ে যান কিন্তু তাঁর বাবা, আত্মীয় এবং প্রধানদের ধরে মৃত্যুদণ্ড দেয়া হয়। এইভাবে প্রথম মোয়ামরীয়া বিদ্রোহর অন্ত হয়।
হাতিগড় শিব দেবালয়

হাতিগড় শিব দেবালয় বা দৌল যোরহাট নগর থেকে প্রায় পাঁচ মাইল দূরে ট্রাংক রোডের পাশে অবস্থিত একটি দেবালয়। ট্রাংক রোড (এ. টি. রোড) থেকে প্রায় তিনশ মিটার দক্ষিণে দৌলটি আছে। ১৭৮৬-৮৭ সালে এই দৌলের ভিত্তি স্থাপন করা হয়। আহোম স্বর্গদেউ গৌরীনাথ সিংহর ইচ্ছামতে মন্ত্রী পূর্ণানন্দ বুঢ়াগোহাঁই শিবদৌলের কাজ আরম্ভ করেছিলেন।
আহোম স্বর্গদেউ গৌরীনাথ সিংহের (১৭৮০-৯৫) সময়ে মোয়ামরীয়া বিদ্রোহ তলে তলে চলতে থাকায় ১৭৮২ সালে মন্ত্রী ঘনশ্যাম বুঢ়াগোহাঁইর মৃত্যু হয়। তখন তাঁর পুত্র পূর্ণানন্দ বুঢ়াগোহাঁই রাজমন্ত্রী হন। রাজার ইচ্ছামতে পূর্ণানন্দ হাতিগড়ে একটি শিবদৌল প্রতিষ্ঠা করতে পাকা ভিত্তির কাজ আরম্ভ করেন। ১৭৮৬-৮৭ সালে এই ভিত্তি স্থাপন করা হয়। দেবালয়ের জন্য লেহুবর শর্মাকে ঠাকুর এবং একঘর শূদ্র মানুষকে পরিচালক নিয়োগ করা হয়। দৌলের নামে ন পুরো জমি বুঢ়াগোহাঁই দান করেন। ভিত্তির কাছে একটি পুকুরও খনন করা হয়।
ভিত্তির কাজ সম্পূর্ণ হয়ে আসাকালে মোয়ামরীয়ারা বিদ্রোহ আরম্ভ করে এবং আহোম রাজ্যর রাজধানী যোরহাট আক্রমণ করে। স্বর্গদেউ গৌরীনাথ সিংহ গুয়াহাটীতে পালিয়ে যান এবং পূর্ণানন্দ বুঢ়াগোহাঁই অন্য কয়েকজন প্রধানের সাথে রাজধানীতে থাকেন। অল্প সৈন্যে কয়েকদিন যুদ্ধ হওয়ার পরে বুঢ়াগোহাঁই সাহায্য চেয়ে ভটিয়া যান। ফলে ১৭৮৮ সালের জানুয়ারি মাসে মোয়ামরীয়া পুনরায় আহোম রাজধানী অধিকার করে। এই বিদ্রোহে লেহুবর ঠাকুরের পরিবারকে ধরে বহু মানুষ ঘরবাড়ি ছেড়ে পালিয়ে যায় এবং ফলে ভিত্তি স্থাপন করিয়েই হাতিগড়ের শিবদৌল তৈরির কাজও বিলম্বিত হয়। ১৭৯২ সালে বুঢ়াগোহাঁইর অনুরোধে ক্যাপ্টেন বেল্‌স ব্রিটিশ সৈন্য এনে বিদ্রোহ দমন করে গোরীনাথ সিংহকে পুনরায় রাজসিংহাসনে বসান।
বিদ্রোহর পরে দেশে আকাল দেখা দেয়। দৌল তৈরি কাজ করতে মানুষের অনিচ্ছা দেখা দেয়। বিদ্রোহর পরে লেহুবর ঠাকুর ফিরে এসে দেবালয়ের শিবলিঙ্গে নিয়মিত পূজা-অর্চনা আরম্ভ করেন। পূর্বে স্থাপিত ভিত্তির উপরে একটি টিনের ঘর গড়ে নেওয়া হয়।
দৌলের কাছে লেহুবর ঠাকুরের সন্ততি এখনো কয়েক ঘর আছে। প্রত্যেক ঘরই পালা করে দেবালয়ে পূজা-অর্চনা করেন। বর্তমান দৌলটিকে নতুন করে তৈরির কাজ চলছে।
গুয়াহাটি যুদ্ধ সমাধিস্থান

গুয়াহাটী যুদ্ধ সমাধিস্থান আসামের গুয়াহাটী মহানগরে অবস্থিত এক সমাধিক্ষেত্র। দ্বিতীয় বিশ্বযুদ্ধে মৃত্যুররণ করা কমন্‌ওয়েলথ সৈনিকদের জন্য এই সমাধিস্থান আরম্ভ করা হয়েছিল। গুয়াহাটীর শিলপুখুরী অঞ্চলের নবগ্রহ পথে এই সমাধিস্থান আছে। এর পিছন দিকেই আছে নবগ্রহ শ্মশান। এই পথে গেলে নবগ্রহ মন্দিরও পাওয়া যায়।
দ্বিতীয় বিশ্বযুদ্ধর সময় এই অঞ্চলে থাকা কয়েকটি সেনা চিকিৎসালয়ে মৃত্যু হওয়া সৈনিকদের জন্য এই সমাধিক্ষেত্র আরম্ভ করা হয়েছিল। পরে স্থায়ী দেখাশুনার ব্যবস্থা না থাকা আমারি বারি সৈনিক সমাধিক্ষেত্র, সিলেট সৈনিক সমাধিস্থান, মহাচারা সমাধিস্থান, নগাঁও রাজহুবা সমাধিক্ষেত্র এবং গুয়াহাটী রাজহুবা সমাধিস্থানের থেকে বহু সমাধি এখানে আনা হয়। একইকারণে ১৯৫২ সালে লুসাই পাহাড়, বদরপুর, দার্জিলিং, কোচবিহার, ধুবড়ি, ডিব্রুগড়, দিনজান, লামডিং, শিলং, শিলচর ইত্যাদি স্থান থেকেও এখানে সমাধি আনা হয়। বর্তমানে এখানে দ্বিতীয় বিশ্বযুদ্ধে মৃত্যুবরণ করা ৪৮৬ জন কমন্‌ওয়েলথ সৈনিকের সমাধি বা স্মারক আছে। এর ২৫ টা সমাধির পরিচয় অজ্ঞাত। এর বাইরে এখানে চীনা সৈনিকদেরও ২৪ টা সমাধি আছে এবং ২ টা সমাধি যুদ্ধের নয়।
দ্বিতীয় বিশ্বযুদ্ধে মৃত্যু হওয়া ১১ জন জাপানী সৈনিকের অবশিষ্ট উদ্ধারের জন্য ২০১২ সালে এর খনন করা হয়েছিল।
চানডুবি বিল

চানডুবি বিল (IPA উচ্চারণ: ˌʧʌnˈdʊbɪ) আসামর কামরূপ জেলার রাভা হাচং স্বায়ত্তশাসিত পরিষদ এলাকায় অবস্থিত একটি প্রাকৃতিক বিল। গুয়াহাটী মহানগর থেকে এই স্থান প্রায় ৬৪ কিলোমিটার দূরে। আসাম ও মেঘালয়ে আবৃত গারো পাহাড়ের পাদস্থানে এই বিল অবস্থিত। এই অঞ্চলটি অরণ্য, চা বাগিচা এবং ছোট ছোট গাঁয়ে ভরা। প্রতিবছরে এক বিশাল সংখ্যক লোক বনভোজনের জন্য বা ঘুরতে এই বিলে আসে।
প্রচলিত জনবিশ্বাস অনুসারে প্রাচীন কালের চাঁদ সদাগরের ধন-সোনায় ভরা নৌকা ডুবে এই বিল সৃষ্টি হয়েছিল। "চাঁদ" সদাগরের ডিঙা "ডুবে" এই বিল হওয়ার জন্যই এই 'চান্দডুবি' নাম হয়েছে।
১৮৯৭ সালের আসামের বৃহৎ ভূমিকম্পে এই বিলের সৃষ্টি হয়েছিল। ভূমিকম্পে এই স্থানের ভূমি বসে গিয়ে বিল হয়।
প্রাকৃতিক সৌন্দর্যে ভরা এই বিলের দুইপারে বনভোজনের জন্য স্থান আছে। ছোট নৌকায় উঠে এই বিল পরিভ্রমণ করা যায়। পর্যটকদের জন্য বিলে মাছ ধরারও সুবিধা করে দেওয়া হয়। প্রতিবছর জানুয়ারি মাসের প্রথম সপ্তাহে "'চানডুবি উৎসব"ও অনুষ্ঠিত হয়। এই উৎসবে স্থানীয় লোকরা পরম্পরাগত নৃত্য এবং খাদ্য পরিবেশন করেন
বশিষ্ঠাশ্রম দেবালয়

বশিষ্ঠাশ্রম দেবালয় আসামর গুয়াহাটী মহানগরের দক্ষিণ-পূর্বের সন্ধ্যাচল পাহাড়ে অবস্থিত এক শিব মন্দির। এই মন্দিরটি আহোম রাজা রাজেশ্বর সিংহ নির্মাণ করিয়েছিলেন এবং বহু জমি দান করেছিলেন। কিংবদন্তি মতে এই আশ্রম মহর্ষি বশিষ্ঠ স্থাপন করেন। 'গঙ্গা' নামের সাথে বয়ে যাওয়া এই আশ্রম পর্যটকের জন্য এক অন্যতম আকর্ষণের কেন্দ্র।
'কালিকা পুরাণ' মতে একবার ব্রহ্মার পুত্র বশিষ্ঠ মুনি নিমি রাজার শাপে দেহহীন হন। নিরূপায় হয়ে বশিষ্ঠ ব্রহ্মার শরণাপন্ন হওয়াতে তাঁর উপদেশ অনুসারে সন্ধ্যাচল পাহাড়ে বিষ্ণুর তপস্যা করতে আরম্ভ করেন। তপস্যায় বিষ্ণু সন্তুষ্ট হন এবং বশিষ্ঠ সন্ধ্যাম ললিতা ও কান্তা – এই ত্রিধারা প্রবাহিত করে গঙ্গাকে নামিয়ে আনেন। ত্রিধারার সঙ্গমস্থলে গা ধুয়ে এবং জল খেয়ে মুনি পূর্বরূপ ফিরে পান। তাঁর নাম থেকে এই আশ্রমের নাম বশিষ্ঠাশ্রম হয়।
আহোম রাজা রাজেশ্বর সিংহ এই স্থানে ১৭৫১-১৭৬৯ খ্রিস্টাব্দের সময়পর্বে এক শিব মন্দির নির্মাণ করান এবং আশ্রমে ৮৩৫ বিঘা জমি দান করেন।
বশিষ্ঠাশ্রম গুয়াহাটী মহানগর থেকে প্রায় ১১ কিলোমিটার ভিতরে অবস্থিত। বেলতলা-বশিষ্ঠ পথে গড়ভঙ্গা সংরক্ষিত বনাঞ্চল পার হয়ে এই আশ্রম পাওয়া যায়। আশ্রমে প্রথমে একটি শিব মন্দির আছে এবং কাছে একটি গণেশ মন্দির আছে। আশ্রমের কাছ দিয়ে 'গঙ্গা' নামের নদী বয়ে গেছে। বশিষ্ঠের তপস্যাস্থল বলে বিশ্বাস করা একটি গুহা আশ্রমের পাঁচ কিলোমিটার মধ্যে আছে।
পাথরিঘাট

পাথরিঘাট (পূর্বে পথরুঘাট), আসামের দরং জেলার অন্তর্গত একটি পৌরসভা। এই স্থান মঙ্গলদৈ শহর থেকে প্রায় ১৬ কিলোমিটার পশ্চিমে অবস্থিত। ১৮৯৪ সালে হওয়া ঐতিহাসিক কৃষক বিদ্রোহ "পথরুঘাটের যুদ্ধ"র জন্য এই স্থান বিখ্যাত। ১৮৯৪ সালের ২৮ জানুয়ারিতে বর্ধিত করের বিরুদ্ধে প্রতিবাদ করা প্রায় ১৪০ জন কৃষক পুলিশের নির্বিচার গুলিতে নিহত হয়েছিল। বহু লোক আহতও হয়েছিল। সেইজন্য পাথরিঘাটকে আসামের জালিয়নবালাবাগ বলে আখ্যা দেওয়া হয়। ২০০০ সাল থেকে প্রতিবছর ২৯ জানুয়ারিতে সেনাবাহিনী এই স্থানে সম্মান প্রদর্শন করে আসছেন এবং ১৪০ জন মৃতের স্মৃতিতে শহীদ স্তম্ভ স্থাপন করেছেন।
ত্যাও খামটি

ত্যাও খাম্‌টি ১৩৮০ সাল থেকে ১৩৮৭ সাল পর্যন্ত আহোম রাজ্যর রাজা ছিলেন। তাঁর সিংহারোহণে চুতুফার মৃত্যুর পরে ১৩৭৬ সাল থেকে ১৩৮০ চলতে থাকা অরাজক কালের অন্ত হয়। কিন্তু রাণীর প্রতি থাকা অত্যধিক মোহ এবং সাধারণ জনতার উপরে নিষ্ঠুরতাই তাঁর মৃত্যু ডেকে আনে।
ত্যাও খাম্‌টি আহোম রাজা চুখাংফার তৃতীয় পুত্র। চুখাংফার মৃত্যুর পরে তাঁর দুজন জ্যেষ্ঠ পুত্র চুখ্রাম্‌ফা ১৩৩২ সাল থেকে ১৩৬৪ সাল পর্যন্ত এবং চুতুফা ১৩৬৪ সাল থেকে ১৩৭৬ সাল পর্যন্ত রাজত্ব করেন। ১৩৭৬ সালে চুতুফাকে চুতীয়ারা প্রতারণা করে হত্যা করে। বুঢ়াগোহাঁই এবং বরগোহাঁইকে মাথা করে আহোম প্রধানরা কোনো রাজকুমার সেই সময় রাজসিংহাসনের জন্য উপযুক্ত নয় বলে সিদ্ধান্ত নেয়। চার বছর কাল মন্ত্রীরাই রাজ্য পরিচালনা করে। অবশেষে রাজা ছাড়া রাজ্য চালানো কঠিন দেখে তাঁরা ত্যাও খাম্‌টিকে ১৩৮০ সালে স্বর্গদেউ করে।
ত্যাও খাম্‌টির দুজন পত্নী ছিলেন। ছোটজনের (দ্বিতীয় পত্নী) প্রতি রাজার অনুরাগ বেশি ছিল। সিংহাসনে বসার পরে রাজা চুতুফার হত্যার প্রতিশোধ তুলতে চুতীয়াদের বিরুদ্ধে যুদ্ধে যান। নিজে না থাকা সময়পর্বে তিনি বড়রাণীকে রাজ্যভার দিয়ে যান। ছোট রাণীকে রাজা বেশি ভালবাসার জন্য বড় রাণী মনে ব্যথা পেয়েছিলেন। আবার ছোট রাণী সন্তানসম্ভবাও (রাজার প্রথম) ছিলেন। শাসনভারের সুযোগ নিয়ে বড় রাণী ছোট রাণীর বিরুদ্ধে মিথ্যা অভিযোগ আনলেন। অভিযোগের অনুসন্ধান করে সত্যি বলে ঘোষণা করা হল। বড়রাণী ছোট রাণীর শিরশ্ছেদ করার আদেশ দিলেন। কিন্তু ছোট রাণী সন্তানসম্ভবা হওয়ার জন্য মন্ত্রীরা বুদ্ধি করে তাঁকে একটি ভেলায় ব্রহ্মপুত্রে ভাসিয়ে দিল। ভেলাটি গিয়ে হাবুং গাঁওয়ে ভিড়ল। একজন ব্রাহ্মণ সেখানে রাণীকে আশ্রয় দিলেন। একটি ছেলে জন্ম দিয়ে মৃত্যুর আগে রাণী ব্রাহ্মণকে ছেলের আসল পরিচয় জানান। ব্রাহ্মণজন ছেলেটিকে নিজের ছেলে-মেয়ের সাথে বড়ো করেন। পরে ১৩৯৭ সালে এই ছেলেটিই চুডাংফা নামে আহোম রাজা হয়।
যুদ্ধ থেকে এসে প্রিয় পত্নীর শিরশ্ছেদের কাহিনী শুনে রাজা বিমর্ষ হয়ে পড়েন। অন্যদিকে নতুন করে অনুসন্ধানে ছোট রাণী নির্দোষ প্রমাণিত হয়। তথাপি বড়রাণীর প্রভাবে রাজা তাঁর কোনো শাস্তি দেন না। রাণী সাধারণ প্রজার উপরেও নানা অত্যাচার চালিয়েছিলেন। অবশেষে অতিষ্ঠ হয়ে প্রধানরা রাজা এবং রাণীর হত্যা করায়। তাঁদের একেসাথে সরাইদেউতে মৈদাম দেওয়া হয়।
প্রাচীন আহোম ইতিহাসে ত্যাও খামটির চরিত্র সম্পর্কে তেমন কিছু লেখা নেই, তবে কেউ কেউ দেখতে পান যে তিনি সাহসী ও নির্ভীক ছিলেন, তিনি চুটিয়া রাজ্যের বিরুদ্ধে ব্যক্তিগতভাবে সেনাবাহিনীকে নেতৃত্ব দিয়েছিলেন, তবে বড় রানির বিরুদ্ধে ব্যবস্থা গ্রহণে তার অক্ষমতা তার চরিত্রের দুর্বলতাকেও প্রকাশ করে। তাঁর হত্যার ফলে যে বিরতির সৃষ্টি হয় তা ১৩৮৯ খ্রিস্টাব্দ থেকে ১৩৯৭ খ্রিস্টাব্দ পর্যন্ত স্থায়ী হয়েছিল, তাঁর দ্বিতীয় স্ত্রী দ্বারা তার পুত্র চুডাংফা সিংহাসনে আরোহণ করলে এই বিরতির শেষ হয়।
মেরী মেলন

মেরী মেলন (২৩ সেপ্টেম্বর ১৮৬৯ – ১১ নভেম্বর ১৯৩৮), বা টাইফয়েড মেরী, মার্কিন যুক্তরাষ্ট্রে টাইফয়েড জ্বরের জীবাণুর অলাক্ষণিক বাহক হিসাবে শনাক্ত হওয়া প্রথম ব্যক্তি। রাঁধু্নীরূপে কাজ করা প্রথম সময়পর্বে তিনি ২২ জন অন্য লোককৈ সংক্রমিত করেছিলেন বলে ধারণা করা হয় যার মধ্যে তিনজনের মৃত্যু ঘটে। তাঁকে স্বাস্থ্য কর্তৃপক্ষ‌ দুবার জোর করে পৃথক করে রেখেছিল। প্রায় তিন দশক তেমনভাবে থাকার পরে তাঁর মৃত্যু ঘটে।
১৮৬৯ সালে কুক্‌সটাউন, কাউন্টি টাইরনে (এখনকার উত্তর আয়ারল্যান্ড) মেরী মেলনের জন্ম হয়েছিল। ১৮৮৩ সালে ১৫ বছর বয়সে তিনি মার্কিন যুক্তরাষ্ট্রে অভিবাসন করেন। কিছুকাল সম্পর্কীয় লোকের সাথে থাকার পরে তিনি এক ধনী মানুষের রাঁধুনীর কাজ পান।
১৯০০ সাল থেকে ১৯০৭ সাল পর্যন্ত মেলন নিউইয়র্ক মহানগর অঞ্চলে সাতটা পরিবারের জন্য রাঁধুনীর কাজ করেছিলেন। ১৯০০ সালে তিনি নিউইয়র্কের মামারোনেকে কাজ করছিলেন যেখানে কাজে থাকার দুসপ্তাহর মধ্যে বাসিন্দারা টাইফয়েডে আক্রান্ত হয়। ১৯০১ সালে তিনি মানহাটানে যান। সেখানে তাঁর কাজ করা পরিবারের লোকরা জ্বর ও পাতলা পায়খানায় ভোগে এবং ধোপার মৃত্যু হয়। তার পরে মেলন এক উকিলের বাড়িতে কাজ করেন। সেই পরিবারের সাত-আটজন লোক অসুস্থ হওয়ার পরে তিনি সেই স্থান পরিত্যাগ করেন।
১৯০৬ সালে তিনি লং আইল্যান্ডের অয়ষ্টার বেতে কাজ নেন। দুসপ্তাহর মধ্যে পরিবারের ১১ জন সদস্যের ১০ জনই টাইফয়েডে পড়ে চিকিৎসালয়ে ভর্তি হয়। তিনি আবার স্থান বদলান এবং পুনরায় তিনটি পরিবারে একই ঘটনা ঘটে। এমনভাবে অন্য কয়েকটি পরিবারেও টাইফয়েড রোগ দেখা দেয়।
জোড-বেসডো প্রভাব

জোড-বেসডো প্রভাব (Jod-Basedow effect, Jod-Basedow syndromeand বা Jod-Basedow phenomenon) বলতে আয়োডিন বা আয়োডাইড সেবনের পরে থাইরয়েড আতিশয্য (Hyperthyroidism) হওয়াটিকে বোঝায়। এমন আয়োডিন আহারের পরিপূরক নাইবা চিকিৎসা অনুসন্ধানের কন্‌ট্রাষ্ট মাধ্যম হিসাবে দেওয়া হতে পারে।
এই ঘটনাটি হল আয়োডিন-প্ররোচিত হাইপারথাইরয়েডিজম, সাধারণত আয়োডিন-আধিক্যপূর্ণ ভৌগোলিক অঞ্চলে বাস করা, স্থানীয় গিউটার (আয়োডিনের ঘাটতির কারণে) আক্রান্ত রোগীর মধ্যে এর উপস্থিতি পাওয়া যায়। বেশি পরিমাণে আয়োডিন খেলে গ্রেভসের রোগ, টক্সিক মাল্টিনোডুলার গয়টার, বা থাইরয়েড এডিনোমা থাকা লোকেরও এমন হওয়ার সম্ভাবনা বেশি। আয়োডিনযুক্ত কন্‌ট্রাষ্ট মাধ্যম বা হৃদরোগে ব্যবহৃত এমিওডেরন নামের ঔষধও এই ঘটনার সৃষ্টি করে। এর কারণরূপে অতিরিক্ত আয়োডিন সেবনের ফলে রোগীর থাইরয়েড গ্রন্থি পিটুইটারী গ্রন্থির নিয়ন্ত্রণের থেকে খোলা হওয়াকে দেখিয়ে দেওয়া হয়েছে। যেকোনো রূপে অতিরিক্ত আয়োডিন খেলেও নিরোগী থাইরয়েড গ্রন্থি থাকা মানুষের এই ঘটনা হয় না।
জোড-বেসডো প্রভাব উল্ফ চাকঁফ প্রভাবের প্রায় বিপরীত যেখানে নিরোগী বা থাইরয়েড রোগ থাকা মানুষ বেশি পরিমাণ আয়োডিন সেবন করলে কিছুসময়ের জন্য থাইরয়েড হরমোন অবদমিত হয়ে পড়ে। তবে, (উল্ফ চাকঁফ প্রভাবের বিপরীতে) জোড-বেসডো প্রভাব স্বাভাবিক থাইরয়েড গ্রন্থিযুক্ত ব্যক্তিদের মধ্যে দেখা যায় না, কারণ সাধারণ ব্যক্তিদের থাইরয়েড হরমোন সংশ্লেষণ এবং নিস্তরণ পিটুইটারি টিএসএইচ সিক্রেশন দ্বারা নিয়ন্ত্রিত হয় (অতিরিক্ত আয়োডিন খাওয়া হলেও যা হাইপারথাইরয়েডিজম ঘটাকে রোধ করে)
এই নামটি আয়োডিনের জার্মান প্রতিশব্দ "জোড‌" (Jod) এবং এই ঘটনা প্রথম বর্ণনা করা জার্মান চিকিৎসক কার্ল এডল্ফ ভন বেসডো'র নাম থেকে এসেছে।
জোড-বেসডো প্রভাব এবং বেসডো রোগ এক নয়; পরেরটি গ্রেভসের রোগের সমার্থক রূপে কখনও ব্যবহার করা হয়।
উল্ফ-চাকঁফ প্রভাব

উল্ফ-চাকঁফ প্রভাব (Wolff–Chaikoff effect), বলতে অধিক পরিমাণের আয়োডিন সেবনের পরে থাইরয়েড হরমোনের মাত্রা কমে যাওয়া বোঝায়। ক্যালিফোর্নিয়া বিশ্ববিদ্যালয়ের ড° জাঁ উল্ফ এবং ইজরাইল লিয়ন চাকঁফ এই প্রভাব আবিষ্কার করেছিলেন। ১৯৪৮ সালে তাঁরা লক্ষ্য করেন যে ইঁদুরের গায়ে আয়োডিনের ইনজেকশন দিলে থাইরয়েড গ্রন্থিতে সাধারণত হওয়া আয়োডিনের অর্গানিফিকেশন (জারণ) সম্পূর্ণভাবে ব্যাহত হয়। গ্রেভসের রোগ থাকা ব্যক্তির নীরোগ লোকের এমন হওয়ার সম্ভাবনা বেশি, এবং গ্রেভসের রোগের চিকিৎসায় আয়োডিন ব্যবহৃত হয়।
উল্ফ-চাকঁফ প্রভাব এক স্বয়ংনিয়ামক প্রভাব (autoregulatory phenomenon) যা থাইরয়েড গ্রন্থির অর্গানিফিকেশন, থাইরয়েডের আবৃত থলিতে থাইরয়েড হরমোনের সৃষ্টি এবং রক্তে এই হরমোনের ক্ষরণ ব্যাহত করে। এমন হলে রক্তে আয়োডিনের মাত্রা বেশি পাওয়া যায়। অতিমাত্রায় আয়োডিন নাকচ করে থাইরয়েড গ্রন্থিতে অধিক পরিমাণের থাইরয়েড হরমোন সৃষ্টি রোধ করতে এই প্রভাব এক কার্যকরী প্রক্রিয়া। 
উল্ফ-চাকঁফ প্রভাব কয়েকদিনও থাকে (প্রায় ১০ দিন)। তারপরে "অপসরণ প্রভাব" (escape phenomenon) দেখা যায় যেখানে সাধারণভাবে পুনরায় আয়োডিনের অর্গানিফিকেশন এবং থাইরয়েড পারোক্সিডেজের কাজ চলতে থাকে। থাইরয়েড আবৃত থলি কোষে সোডিয়াম-আয়োডিন সিম্পোর্টারের সংখ্যা কমে যাওয়া এবং এর ফলে অজৈব আয়োডিনের মাত্রা কমে যাওয়াকে "অপসরণ প্রভাব"-এর কারণ বলে ভাবা হয়।
যুবিকা চৌধুরী

যুবিকা চৌধুরী (জন্ম: ২ আগস্ট, ১৯৮৩) একজন ভারতীয় অভিনেত্রী, যিনি "ওম শান্তি ওম", "সামার ২০০৭" এবং "তোহ বাত পাক্কি"-র মতো বলিউড চলচ্চিত্রে অভিনয় করেছেন। ২০০৯-এ তিনি গণেশের বিপরীতে "মালয়ালি জোথিয়ালি" নামে একটি কন্নড় সিনেমায় মুখ্য চরিত্রে অভিনয় করেছিলেন। ২০১৫ সালে তিনি কালার্স টিভির আপাতবাস্তব অনুষ্ঠান বিগ বস ৯-তে প্রতিযোগী ছিলেন।
যুবিকা ১৯৮৩ সালের ২ আগস্ট জন্মগ্রহণ করেছিলেন। তিনি উত্তর প্রদেশের বড়ৌতের বাসিন্দা।
যুবিকা ২০০৪ সালে "জি সিনেমা স্টারস কি খোজ"-এ অংশ নিয়েছিলেন। এটি তাকে জনপ্রিয় টিভি সিরিয়াল "অস্তিত্ব...এক প্রেম কাহানী"-তে অভিনয়ের সুযোগ করে দেয়, এতে তিনি "আস্থা'র" চরিত্রে অভিনয় করেছিলেন। ২০০৬ সালে তিনি "আপ কা সুরুর" অ্যালবামের "ওয়াদা তাইনু" গানের জন্য হিমেশ রেশামিয়ার মিউজিক ভিডিও-তেও উপস্থিত হয়েছিলেন। তিনি কুনাল কাপুরের বিপরীতে কোকা-কোলার বিজ্ঞাপনেও হাজির হয়েছিলেন। ফারাহ খান তাকে লক্ষ্য করেন "ওম শান্তি ওম (২০০৭)"-এর মাধ্যমে বলিউডে প্রকাশ করেন।
পরবর্তীতে তিনি "সামার ২০০৭" এবং "তো বাত পাক্কি"-র মতো চলচ্চিত্র অভিনয় করেছিলেন। ২০১১ সালে তিনি "নটি @ ৪০" চলচ্চিত্রে গোবিন্দ'র বিপরীত এবং "খাপ" চলচ্চিত্রে মনোজ পাহওয়ার বিপরীতে প্রধান ভূমিকায় অভিনয় করেন। "এনেমি (২০১৩)" তে তিনি কে ক মেননের বিপরীতে অভিনয় করেছিলেন।
লাইফ ওকে-র শো "দফা ৪২০" মাধ্যমে চৌধুরী টেলিভিশনে প্রত্যাবর্তন করলেও পরবর্তীকালে মধুরিমা তুলি তার স্থলাভিষিক্ত হন। ২০১৫ সালে তিনি রিয়েলিটি টিভি শো "বিগ বস ৯-তে" অংশ নিয়েছিলেন। ২০১৮ সালে তাকে জি টিভির "কুমকুম ভাগ্য"-য় "টিনা"-র ভূমিকায় দেখা গিয়েছিল। তাকে প্রিন্স নারুলার বিপরীতে "শিখা"-র ভূমিকায় "লাল ইশকের" একটি পর্বেও দেখা গিয়েছিল।
অভিনেতা বিপুল রায়ের সঙ্গে দশ বছর যুবিকার সম্পর্ক ছিল। "বিগ বস ৯-এ" থাকাবস্থায় প্রিন্স নারুলার সাথে দেখা হয় যুবিকার। নারুলা যুবিকার কাছে ১৪ ফেব্রুয়ারি ২০১৮-এ প্রস্তাব করেছিলেন এবং তারা বাগদান সম্পন্ন করেন। তাদের বিয়ে হয়েছিল ১২ অক্টোবর ২০১৮ মুম্বাইয়ে।
সাহাপাড়া ইউনিয়ন

সাহাপাড়া ইউনিয়ন বাংলাদেশের রংপুর বিভাগের গাইবান্ধা জেলার গাইবান্ধা সদর উপজেলার অন্তর্গত একটি ইউনিয়ন পরিষদ। এটি ১৮.৯১ কিমি২ (৭.৩০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৪০২ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ২০টি।
বল্লমঝাড় ইউনিয়ন

বল্লমঝাড় ইউনিয়ন বাংলাদেশের রংপুর বিভাগের গাইবান্ধা জেলার গাইবান্ধা সদর উপজেলার অন্তর্গত একটি ইউনিয়ন পরিষদ। এটি ৭৫.৫৫ কিমি২ (২৯.১৭ বর্গমাইল) এলাকা জুড়ে অবস্থিত এবং ২০০০ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪১,৩১৫ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ২২টি।
টিলবারি বিদ্যুৎ কেন্দ্র

টিলবারি বিদ্যুৎ কেন্দ্র এসেক্সের টিলবারিতে টেমস নদীর উত্তর তীরে দুটি তাপ বিদ্যুৎ কেন্দ্র নিয়ে গঠিত ছিল। ১৯৯৯ সালে ধ্বংস হওয়ার আগে ৩৬০ মেগাওয়াটের কয়লা- এবং তেল চালিত টিলবারি এ পাওয়ার স্টেশনটি ১৯৫৬ সাল থেকে ১৯৮১ সাল পর্যন্ত পরিচালিত হয়। ১৯৬৭ থেকে ২০১৩ সালের মধ্যে ১,৪২৪ মেগাওয়াট ক্ষমতা সম্পর্ণ টিলবারি বি পাওয়ার স্টেশনটি পরিচালিত হয় এবং জ্বালানী হিসাবে বিদ্যুৎ কেন্দ্রকে কয়লার পাশাপাশি তেল সহ-ফায়ারিং ও ২০১১ সাল থেকে বায়োমাস ব্যবহার করা হয়। টিলবারি বি ২০১৬-১৯ সালে ভেঙে ফেলা হয়। ২০১৩ সাল থেকে টিলবারিতে আরও তিনটি বিদ্যুৎ কেন্দ্র প্রস্তাব বা নির্মাণ করা হয়।
কাউন্টি অফ লন্ডন ইলেক্ট্রিসিটি সাপ্লাই কোম্পানি লিমিটেড ১৯৪৭ সাল থেকে টিলবারি এ বিদ্যুৎ কেন্দ্রের পরিকল্পনা করে। ১৯৪৮ সালে বিদ্যুৎ শিল্পের জাতীয়করণের পরে ব্রিটিশ বিদ্যুৎ কর্তৃপক্ষ, কেন্দ্রীয় বিদ্যুৎ কর্তৃপক্ষ এবং ১৯৫৮ সাল থেকে কেন্দ্রীয় বিদ্যুৎ উৎপাদক বোর্ড কর্তৃক পরিকল্পনাগুলি ধারাবাহিকভাবে এগিয়ে নেওয়া হয়। টিলবারি এ এর নির্মাণ কাজ ১৯৫১ সালে শুরু হয় এবং প্রথমদিকে ১৯৫৬ সালে কেন্দ্রীয় বিদ্যুৎ কর্তৃপক্ষ দ্বারা কমিশন লাভ করে। ২৫ বছর ধরে কাজ করার পরে ১৯৮১ সালে এ স্টেশনটি সিইজিবি দ্বারা ছদ্মবেশী হয় এবং শেষ পর্যন্ত ১৯৯৯ সালে ভেঙে ফেলা হয়, বেশিরভাগ টারবাইন হল সহ সবকিছু ভেঙে ফেলা হয়। তালিকাভুক্ত ভবন থাকার কারণে বর্জ্য জল এবং স্টেশনের একটি ছোট্ট অংশ অক্ষত থাকে। টিলবারি ২ বন্দরটি নির্মাণের জন্য ২০১৯ সালে স্থানটি পুরোপুরি ভেঙে ফেলা হয়।
সিইজিবি ১৯৬১ সালে ১,৪৪৪ মেগাওয়াট ক্ষমতার বৃহত্তর টিলবারি বি স্টেশন নির্মাণ শুরু করে। এটি ১৯৮৮ সালে চালু হয়। ১৯৯০ সালে বিদ্যুৎ শিল্পের বেসরকারীকরণের জন্য এটি ন্যাশনাল পাওয়ারকে অর্পণ করা হয় এবং পরে এটি আরডব্লিউই এনপওয়ার দ্বারা পরিচালিত হয়।
২০১১ সালের মে মাসে, আরডব্লিউই কেবলমাত্র বায়োমাস পোড়াতে বি স্টেশনের রূপান্তর শুরু করে। তারা আশা করেছিল যে ২০১১ সালের শীতের মধ্যে মার্কিন যুক্তরাষ্ট্রের জর্জিয়ার একটি পেল্টিং প্ল্যান্ট এবং ইউরোপ অন্যান্য উৎস থেকে আমদানি করা কাঠের খোলগুলি থেকে থেকে ৭৫০ মেগাওয়াট বিদ্যুৎ উৎপাদনে সক্ষম হবে। এই রূপান্তরটি স্টেশনটিকে বিশ্বের বৃহত্তম বায়োমাস উৎপাদন কেন্দ্র হিসাবে পরিণত করে।
জুলাই ২০১৩ সালে আরডব্লিউই এনপওয়ার ঘোষণা করে যে কেন্দ্রটিকে রূপান্তর করা এবং অর্থায়নে অসুবিধার কারণে তারা রূপান্তরটি বন্ধ করে দিচ্ছে। এটি সরকারি অনুদান প্রাপ্তিতে ব্যর্থ হওয়ার পরে শঙ্কিত হয়ে পড়ে এবং ২০১৬-১৯ সালে কেন্দ্রটি বাতিল ও পরে ভেঙে ফেলা হয়।
২০০৭ সালের গোড়ার দিকে, এনপাওয়ার বি স্টেশনকে একটি ১,৬০০ মেগাওয়াট ক্ষমতার 'পরিষ্কার' কয়লাভিত্তিক বিদ্যুৎ কেন্দ্র দ্বারা স্থাপনের পরিকল্পনা করে। স্টেশনটি নির্মাণে ব্যয় ধরা হয় £১ বিলিয়ন এবং ২০১৪ সালের মধ্যে এটি চালু হওয়ার আশা করা হয়। পরিকল্পনাগুলি লন্ডন কর্তৃপক্ষের বন্দর কর্তৃক সমর্থিত ছিল। "আরডব্লিউই" ব্লিথে একটি পরিষ্কার কয়লা বিদ্যুৎ কেন্দ্র তৈরির পরিকল্পনাও করে, তবে উভয় সংস্থাই প্রকল্প দুটি স্থগিত করে দিয়েছে।
ইবনে খুজায়মা

তিনি ইবনে জারির আল-তাবারীর চেয়ে এক বছর আগে নিশাপুরে জন্মগ্রহণ করেছিলেন। নিশাপুরে, তিনি বিভিন্ন আলেমদের অধীনে পড়াশোনা করেছিলেন, যাদের মধ্যে ইসহাক ইবনে রাহওয়াহ (মৃত্যু: ২৩৮ হিজরী) ছিলেন, যিনি তৎকালীন খোরাসানের মুহাদ্দিস ছিলেন, পাশাপাশি আল বুখারী ও মুসলিম এর আধীনে ছিলেন তিনি।
আল-হাকিম লিপিবদ্ধ করেছেন যে, ইবনে খুজাইমাহ ১৪০ টিরও বেশি বই লিখেছেন। তিনি যা লিখেছিলেন তার খুব সামান্যই আজ বেঁচে আছে:
রামচন্দ্রপুর ইউনিয়ন, গাইবান্ধা সদর

কলা 
রামচন্দ্রপুর ইউনিয়ন বাংলাদেশের রংপুর বিভাগের গাইবান্ধা জেলার গাইবান্ধা সদর উপজেলার অন্তর্গত একটি ইউনিয়ন পরিষদ। এটি ৫৭.৫৭ কিমি২ (২২.২৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,১৪৫ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৬টি।
প্রিয়া ব্যানার্জী

প্রিয়া ব্যানার্জী (জন্ম: ১৬ এপ্রিল, ১৯৯০) একজন ভারতীয় চলচ্চিত্র অভিনেত্রী যিনি মূলত হিন্দি, তেলুগু এবং তামিল চলচ্চিত্রে কাজ করেন। প্রিয়া'র প্রথম ছবি ২০১৩ সালে আদিভি শেশের বিপরীতে তেলুগু চলচ্চিত্র "কিস"। এরপরে অন্য প্রধান চরিত্রে সন্দ্বীপ কিষাণ এবং রাশি খান্নার সাথে তিনি তার দ্বিতীয় তেলুগু ছবি "জড়ু"-তে উপস্থিত ছিলেন।
আত-তাবারানি

ইমাম আল তাবারানী ২৬০ হিজরীতে 'তাবারিয়া আশ-শাম' এ জন্মগ্রহণ করেন। তিনি এক হাজারেরও বেশি আলেম (মুহাদ্দিস) থেকে হাদীস বর্ণনা করেছেন। তিনি তাঁর জ্ঞানের তৃষ্ণা নিবারণে বহু অঞ্চল ঘুরে বেড়ান যার মধ্যে সিরিয়া, হারামায়েন তাইয়েবায়েন(মক্কা, মদিনা), ইয়েমেন, মিশর, বাগদাদ, কুফা, বাসরা এবং ইসফাহান ইত্যাদি রয়েছে।।
তিনি বহু হাদীস গ্রন্থ রচনা করেছিলেন, এর মধ্যে হলঃ
সাইয়্যিদুনা আবুল আব্বাস আহমদ বিন মনসুর বলেছেন: আমি ইমাম তাবারানীর কাছ থেকে তিন লক্ষ হাদীস বর্ণনা/সংগ্রহ করেছি।
 তিনি তার শেষ জীবনের বেশিরভাগ সময় ইরানের ইস্ফাহানে বসবাস করেন এবং ২৭শে জিলকদ ৩৬০ হিজরীতে তিনি মারা যান।
তাঁর ছাত্রদের মধ্যে উল্লেখযোগ্যরা ছিলেন: আহমদ বিন 'আমর ইবনে' আবদুল-খালিক আল-বাসরী এবং আবু বকর আল-বাজজার।
তিনি মূলত হাদীস সম্পর্কিত তিনটি কাজের জন্য পরিচিত:
মুসনাদে আহমাদ

মাকাতাবা শামিলা অনুযায়ী, এটি ইসলামের ইতিহাসে লেখা বৃহত্তম হাদীস বই যেখানে সাতাশ হাজারেরও (২৭০০০) বেশি হাদিস রয়েছে । এখানে বিষয়ভিত্তিক হাদিস বর্ণনার বদলে প্রতিটি ছহাবী দ্বারা বর্ণিত হাদীস দ্বারা তা সংগঠিত হয়েছে, আর 'আশারাহ মুবাশারাহ ("দশ জন যাদের জান্নাত প্রতিশ্রুতি দেওয়া হয়েছিল") এর হাদীস দিয়ে এটি শুরু হয়েছে। এটি তাদের মর্যাদা এবং আল্লাহ্‌র রসূলের থেকে হাদীস পাওয়ার প্রচেষ্টা চালানোর স্বীকৃত দেয়ার জন্য করা হয়।
কেউ কেউ বলেন যে, ইবন হানবাল তার গ্রন্থের বিষয়ে একটি মন্তব্য করেছিলেন যা নিম্নরূপে: "আমি এই বইটিতে কেবল সেইসব হাদীস অন্তর্ভুক্ত করেছি যেগুলো অন্য আলেমরা প্রমাণ হিসেবে ব্যবহার করে।।" যেমন কিছু কিছু হানবালী পণ্ডিত আবুল-ফারাজ ইবনুল জাওযী দাবি করেন, "মুসনাদে" এমন কিছু হাদিস রয়েছে যেখানে কোন বর্ণনাকারী কিছু অতিরিক্ত সংযোজন করেছে। কেউ কেউ বলেন এরকম নয়টি হাদীস আছে, বা অন্য কেউ বলেন পনেরটি হাদিস আছে এমন। তবে সবাই এটিতে একমত যে, যেইসব হাদীস বানোয়াট বলে সন্দেহ করা হচ্ছে সেগুলি নতুন কোন হাদীস নয়। 
এগুলাে ছয়ভাগে বিভক্ত :
১. এমন হাদীস, যেগুলাে ইমাম আহমদের পুত্র আবূ আবদির রহমান আব্দুল্লাহ তার পিতা ইমাম আহমদ (র) হতে বর্ণনা করেছেন তার নিকট হতে সরাসরি শ্রবণের পর। এগুলাে ইমাম আহ্‌মাদের মুসনাদ নামে পরিচিত। এই পর্যায়ের হাদীসের সংখ্যা বহু। মুসনাদ গ্রন্থের তিন-চতুর্থাংশ জুড়ে প্রায় এই পর্যায়ের হাদীসের অবস্থান।
২. এমন হাদীস, যেগুলাে আব্দুল্লাহ তার পিতা ইমাম আহ্‌মাদ (রহিমাহুল্লাহ) থেকেও শুনেছেন এবং অন্য কারাে নিকট থেকেও শুনেছেন। এই প্রকারের হাদীসের সংখ্যা খুবই কম।
৩. এমন হাদীস, যেগুলাে আব্দুল্লাহ তার পিতা থেকে নয় বরং অন্য কারাে সূত্রে বর্ণনা করেছেন। মুহাদ্দিসগণের পরিভাষায় এগুলাে “যাওয়াইদ-ই আব্দুল্লাহ (আব্দুল্লাহ্‌র বর্ণিত অতিরিক্ত হাদীস) নামে পরিচিত। এই প্রকারের হাদীসের সংখ্যা প্রথম প্রকারের হাদীসের সংখ্যা হতে কম কিন্তু অন্য সকল প্রকারের হাদীসের সংখ্যা হতে বেশি।
৪. এমন হাদীস যেগুলাে আব্দুল্লাহ তার পিতা ইমাম আহ্‌মাদের সামনে পাঠ করে শুনিয়েছেন, ইমাম আহ্‌মাদ (রহিমাহুল্লাহ)র মুখ হতে শুনেন নি। এই প্রকারের হাদীস কম।
৫. এমন হাদীস, যেগুলাে আব্দুল্লাহ তার পিতা ইমাম আহ্‌মাদ (রহিমাহুল্লাহ)র মুখ হতে শশানেন নি এবং তার সামনে পাঠ ও করেন নি, বরং ইমাম আহমদের স্বহস্তে লিখিত পাণ্ডুলিপিতে পেয়েছেন, এ পর্যায়ের হাদীসের সংখ্যা ও খুব বেশি নয়।
৬. এমন হাদীস, যেগুলাে হাকিম আবূ বকর কাতীঈ বর্ণনা করেছেন আব্দুল্লাহ ও তার পিতার সনদ বাদ দিয়ে অন্য সনদে, এই প্রকারের হাদীসের সংখ্যা অন্য সকল প্রকারের হাদীস থেকে কম।
বইটি বিশ্বের বিভিন্ন সংস্থা প্রকাশ করেছে, যার মধ্যে রয়েছে:
কালীপ্রসন্ন কাব্যবিশারদ

কালীপ্রসন্ন কাব্যবিশারদ (জন্মঃ ৯ জুন, ১৮৬১ - মৃত্যুঃ ৪ জুলাই, ১৯০৭) একজন ভারতীয় জাতীয়তাবাদী সাংবাদিক, সম্পাদক ও লেখক।
কালীপ্রসন্ন জন্মগ্রহণ করেন কলকাতার ভবানীপুরের বলরাম বসুর ঘাট রোডের বাড়িতে। পিতার নাম রাখালচন্দ্র বন্দ্যোপাধ্যায়। তিনি ১৮৭৬ সালে লণ্ডন মিশনারি স্কুল থেকে এন্ট্রানস পরীক্ষা পাশ করেন। এফ.এ. (ফার্স্ট আর্টস) পড়বার সময় দ্বারকানাথ বিদ্যাভূষণের কাছে বাংলা ও সংস্কৃত শিক্ষা গ্রহণ করেন। ইংরাজিতেও সুশিক্ষিত ছিলেন তিনি। তার লেখা দি কসমোপলিটন, প্রকৃতি, এন্টি খ্রীষ্টিয়ান ইত্যাদি পত্রিকায় প্রকাশিত হয়।
হিতবাদী সাপ্তাহিক সাহিত্য পত্রিকার সম্পাদক হিসাবে কাজ করতেন তিনি এবং ব্যঙ্গাত্মক লেখালেখির জন্য কালীপ্রসন্ন বিখ্যাত ছিলেন। ফকিরচাঁদ বাবাজি ছদ্মনামে লেখা তির্যক গদ্য-পদ্যে আক্রমণ করেছেন বঙ্কিমচন্দ্র চট্টোপাধ্যায়, কেশবচন্দ্র সেন, হেমচন্দ্র বন্দ্যোপাধ্যায় এমনকি রাহু ছদ্মনামে ব্যঙ্গাত্মক ছড়ায় রবীন্দ্রনাথ ঠাকুরকেও। ভার্নাকুলার প্রেস আইনের বিরুদ্ধে ও বঙ্গভঙ্গ আন্দোলন সমর্থনের পক্ষে তিনি লেখা প্রকাশ করেন। তার সম্পাদিত বইগুলির মধ্যে রয়েছে "প্রসাদ পদাবলী", "বিদ্যাপতি", "বংগীয়পদাবলী", "স্বদেশী সংগীত"। অসুস্থ থাকা অবস্থায় মাদ্রাজে ১৮৯৪ সালে ও লক্ষনৌতে ১৮৯৯ সালে ভারতের জাতীয় কংগ্রেস অধিবেশনে যোগ দেন তিনি। তার রচিত স্বদেশী গান স্বাধীনতা সংগ্রামীদের মধ্যে জনপ্রিয় ছিল। ‘রুচি-বিকার’ নামে একটি কবিতা প্রকাশ করায় তার বিরুদ্ধে মানহানির মামলা করেন ব্রাহ্মসমাজের এক বিশিষ্ট নেতা অধ্যাপক হেরম্বচন্দ্র মৈত্র। হেরম্বের অভিযোগ ছিল, ওই কবিতা তাঁর স্ত্রী কুসুমকুমারী মৈত্রকে ব্যঙ্গ করে লেখা। ১৮৯৭ সালের ১৭ জানুয়ারি কলকাতা হাইকোর্টের বিচারপতি জেনকিন্স কালীপ্রসন্নকে দোষী সাব্যস্ত করেন। সম্পাদক কালীপ্রসন্ন পাঁচ মাসের জেল খাটার পরে মুক্তি পান। তার রচিত বইগুলি হল সভ্যতা-সোপান (১৮৭৮), প্যানেল প্রসঙ্গ (১৯০১), লাঞ্ছিতের সম্মান (১৯০৬)।
১৯০৭ সালে জাপান থেকে ফেরার পথে জাহাজের কেবিনে বসে লিখতে লিখতেই তিনি হৃদরোগে আক্রান্ত হয়ে মারা যান। তার দেহটি বাক্সে পুরে ডুবিয়ে দেওয়া হয় চীন সাগরের জলে।
মীরা চোপড়া

মীরা "নীলা" চোপড়া (জন্ম: ৮ জুলাই ১৯৮৩) একজন ভারতীয় অভিনেত্রী এবং মডেল, যিনি তামিল, তেলুগু এবং হিন্দি চলচ্চিত্রে অভিনয় করে থাকেন।
ভারতীয় চলচ্চিত্র অভিনেত্রী প্রিয়াঙ্কা চোপড়া, পরিণীতি চোপড়া এবং মান্নারা চোপড়া মীরা'র খুড়তুতো বোন।
মীরা'র কলিউডে অভিষক ঘটে ২০০৫ সালের "আনবে আড়ুইরে" চলচ্চিত্রের মাধ্যমে, যেখানে তিনি এস.জে. সূর্যের সাথে অভিনয় করেছিলেন। ছবিটি ব্যপক সফলতা অর্জন করে ও তাকে দক্ষিণে পরিচিত করে তুলে। তার দ্বিতীয় ছবিটি পবন কল্যাণের সাথে একটি তেলুগু ভাষার চলচ্চিত্র এবং পরবর্তীতে এম.এস. রাজুর "ভানায়" তার অভিনয় সমালোচকদের প্রশংসিত হয়। পরবর্তীতে তিনি বিক্রম ভাটের "১৯২০: লন্ডন"-এর মাধ্যমে শারমন জোশীর সাথে বলিউডে পা রাখেন। তিনি ভেনাস প্রযোজিত সতীশ কৌশিকের "গ্যাং অফ ঘোস্টস"-এও কাজ করেছেন। তিনি অক্ষয় খান্না ও রিচা চাড্ডার সাথে ২০১৯ সালের চলচ্চিত্র সেকশন ৩৭৫-এ অঞ্জলি দঙ্গলের ভূমিকায় অভিনয় করেছেন। মীরা অর্জুন রামপালের বিপরীতে "নাস্তিক" ছবিতেও কাজ করছেন, যা ২০২০-এ মুক্তি পেতে চলেছে।
সুনান আদ-দারিমী

মুসনাদ বলে পরিচিত হলেও এটি অন্যান্য "মুসনাদের" মত হাদিস বর্ণনা করেনি। যেমন, এটি তায়ালিসি বা ইবনে হাম্বলের মতো বর্ণনাকারীর বর্ণনা সাজানো হয়নি। এটি সুনান ইবনে মাজাহের মতো একটি "সুনানে" বই, যেখানে সুনানের মত বিষয় সাজানো হয়েছে। 
মাকতাবা শামিলা মতে, এতে প্রায় তিন হাজার পাঁচশ (৩৫০০) হাদিস রয়েছে । হাদীসগুলির বিন্যাস বিষয়বস্তু অনুসারে। সুনানের বেশিরভাগ হাদীসই সহীহ, কেবলমাত্র কয়েকটি হাদীস দুর্বল (জইফ)। 
দারিমি এই হাদীসগুলিকে ঈসা ইবনে উমর আল-সমরকান্দিতে স্থানান্তরিত করে; যার মৃত্যুর তারিখ অজানা, তবে সম্ভবত ২৯৩ হিজরীর পরে। তারপরে এটি যাদের কাছে যায় তারা হলো:
আফ্রিকান মহিষ

আফ্রিকান মহিষ বা কেপ বাফলো ("Syncerus caffer") একটি বড় আফ্রিকান বোভাইন।এটি কেপ মহিষ নামেও পরিচিত। তারা অন্যান্য গবাদি পশুর সাথে ঘনিষ্ঠভাবে সম্পর্কিত নয়। এর আক্রমণাত্মক আচরণের কারণে, এটি দেশীয় ও এশীয় জলের মহিষের মতো গৃহপালিত হয়নি।এগুলি ৩.২ মিটার উঁচু, ৬ মিটার লম্বা এবং ৮০০-১২০০ কেজি পর্যন্ত ওজন হতে পারে। পুরুষ মহিষ মেয়ে মহিষ চেয়ে বড়। আফ্রিকান মহিষের শক্তি এবং আকার নিজেকে রক্ষা করা সহজ করে তোলে। তারা হায়েনা, সিংহ এবং অন্যান্য বন্য শিকারী, এমনকি কখনও কখনও মানুষকেও হত্যা করতে সক্ষম। আফ্রিকান মহিষ আফ্রিকান বিগ ফাইভের অংশ।" বিগ ফাইভ" শব্দটি শিকারীদের দ্বারা উদ্ভিত। আফ্রিকান মহিষকে সবচেয়ে বিপজ্জনক বলে মনে করা হয়।
হাত জীবাণুমুক্তকারক

হাত জীবাণুমুক্তকারক বা হ্যান্ড স্যানিটাইজার ডাক্তারি অ্যালকোহল-ভিত্তিক এক ধরনের তরল বা জেল যা সাধারণত হাতের রোগ সংক্রামক জীবাণু ধ্বংস করতে ব্যবহৃত হয়। কিছু স্বাস্থ্যসেবা পরিবেশে বেশিরভাগ পরিস্থিতিতে সাবান এবং জল দিয়ে হাত ধৌত করার চাইতে অ্যালকোহল মিশ্রিত বস্তু ব্যবহার অধিক ভাল। এটি সাধারণত জীবাণু মারবার ক্ষেত্রে আরও অধিক কার্যকর এবং সাবান ও জলের চেয়ে ত্বকের জন্য ভাল সহনশীল হয়ে থাকে। শৌচাগার বা টয়লেট ব্যবহারের পর যদি হাত অপরিষ্কার হয়ে যায়, সেক্ষেত্রেও এটি ব্যবহার করা যেতে পারে। অ্যালকোহলভিত্তিক নয় এরূপ সংস্করণগুলির সাধারণ ব্যবহারের কোনও সুপারিশ নেই। স্বাস্থ্যসেবা পরিবেশের বাইরে সাধারণত হাত ধোওয়া যেতে পারে। তবে এগুলি নোরোভাইরাস এবং ক্লোস্ট্রিডিয়াম ডিফিসিল জাতীয় অণুজীবের বিরুদ্ধে তেমন কার্যকর নয়। এগুলি তরল, জেল এবং ফেনা হিসাবে পাওয়া যায়।
অ্যালকোহল-ভিত্তিক সংস্করণগুলিতে সাধারণত আইসোপ্রোপাইল আলকোহল, ইথানল (ইথাইল অ্যালকোহল), বা এন-প্রোপানলের কিছু সংমিশ্রণ থাকে। ৬০ থেকে ৯৫% অ্যালকোহল রয়েছে এমন সংস্করণগুলি সবচেয়ে কার্যকর। এগুলি অগ্নিদাহ্য হওয়ার কারণে যত্ন নেওয়া উচিত। অ্যালকোহলদ-ভিত্তিক হাত জীবাণুমুক্তকারক বিভিন্ন ধরনের অণুজীবের বিরুদ্ধে ভাল কাজ করে, তবে এগুলি ভাইরাসের ক্ষেত্রে পুরোপুরি প্রতিরোধে সক্ষম নয়। এগুলির কিছু সংস্করণে ত্বক শুষ্ক হওয়া রোধ করতে গ্লিসারল জাতীয় যৌগ থাকে। অ্যালকোহলভিত্তিক নয় এরকম সংস্করণগুলিতে বেনজালকোনিয়াম ক্লোরাইড বা ট্রাইক্লোসান থাকতে পারে।
আল-আদাবুল মুফরাদ

আল-আদাবুল মুফরাদ () বা অনন্য শিষ্টাচার হল ইমাম আল বুখারী দ্বারা সম্পন্ন মুসলিম শিষ্টাচার নিয়ে লিখা একটি হাদিস সংকলনের বই।
বইটিতে ইসলামী নবী মুহাম্মদ-এর শিষ্টাচার সম্পর্কে বিভিন্ন হাদিস বর্ণিত রয়েছে। এটিতে ১৩২২টি হাদিস রয়েছে।
সাফদারপুর ইউনিয়ন

সাফদারপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত কোটচাঁদপুর উপজেলার অন্তর্গত একটি ইউনিয়ন পরিষদ। এটি ৬৯.০৫ কিমি২ (২৬.৬৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৩২২ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৩টি।
১। সাফদারপুর, ২। কন্যানগর, ৩। বহিরগাছী, ৪। মান্দারবাড়ীয়া, ৫। মানিকদিহি, ৬। দতিয়ারকুঠি, ৭। রাজাপুর, ৮। শালকোপা, ৯। লক্ষীকুন্ডু, ১০। বালিয়াডাঙ্গা, ১১। জয়দিয়া, ১২। নারায়নপুর, ১৩। বলরামনগর, ১৪। দূর্বাকুন্ডু, ১৫। গোবিন্দপুর, ১৬। চতুরপুর।
জোয়েল প্যারিস

প্যারিস পশ্চিম অস্ট্রেলিয়ার অনূর্ধ্ব -১৯ দলের প্রতিনিধিত্ব করেছিলেন এবং এখানেই তাঁর অভিষেক হয়েছিল মাত্র ১৬ বছর বয়সে। তিনি পার্থের স্কচ কলেজে পড়াশোনা করেছেন। বাঁহাতি এই ফাস্ট বোলার, অস্ট্রেলিয়ার জাতীয় অনূর্ধ্ব -১৯ ক্রিকেট দলের হয়ে মোট আটটি যুব ওয়ানডে আন্তর্জাতিক ম্যাচ খেলেছেন, এর মধ্যে ২০১২ আইসিসি অনূর্ধ্ব -১৯ বিশ্বকাপও রয়েছে, যেখানে তিনি ছয় উইকেট নিয়েছিলেন। 
২০১১-১২ মৌসুমের জন্য, প্যারিস ওয়েস্টার্ন অস্ট্রেলিয়ান ক্রিকেট অ্যাসোসিয়েশন (ডাব্লিউএসিএ) এর সাথে একটি চুক্তি করেছিলেন, যা পরের মরসুমেও রক্ষা করা হয়েছিল। পায়ে স্ট্রেস ফ্র্যাকচারের কারণে আগের মরসুম মিস হয়ে যাওয়ায়, তিনি আত্মপ্রকাশ করেছিলেন ২০১২-১৩ সংস্করণের রিওবি ওয়ানডে কাপের নিউ সাউথ ওয়েলসের বিপক্ষে ম্যচে, যে ম্যাচে তিনি ১/৩৫ স্কোর করেছিলেন। গ্রেড ক্রিকেট স্তরে, প্যারিস ক্লারমন্ট – নেডল্যান্ডসের হয়ে খেলেছেন।
তিনি ১২ ই জানুয়ারী ২০১৬ সালে অস্ট্রেলিয়ার ভারতের বিপক্ষে ওয়ানডেতে আত্মপ্রকাশ করেছিলেন। তিনি ১১ নং জার্সি পরেছিলে, যে নাম্বারটি এর আগে গ্লেন ম্যাকগ্রা পরতেন।
লালরেম্রুয়াতা আরেমা

লালরেম্রুয়াতা আরেমা (জন্ম: ২৯ জুন ১৯৯৪) হলেন একজন ভারতীয় পেশাদার ফুটবলার, যিনি আই-লিগে আইজলের হয়ে একজন গোলরক্ষক হিসেবে খেলেন।
২০১৮ সালের ৩০শে নভেম্বর তারিখে তিনি আইজলের হয়ে মোহনবাগানের বিরুদ্ধে পেশাদার ফুটবল জগতে অভিষেক করেছেন, তিনি ম্যাচের শুরু হতেই খেলেছিলেন এবং পুরো ম্যাচ শেষে তিনি ক্লিন-শিট অর্জন করেছিলেন। উক্ত ম্যাচটি ০–০ ড্র হয়েছিল।
জোসেফ অ্যান্টনি

জোসেফ অ্যান্টনি (জন্ম: ১৯২৫, মৃত্যুর তারিখ অজানা) একজন ভারতীয় ফুটবলার ছিলেন। তিনি ১৯৫২ গ্রীষ্মকালীন অলিম্পিকে পুরুষদের টুর্নামেন্টে অংশ নিয়েছিলেন।
এবিপি গ্রুপ

আনন্দবাজার পত্রিকা (এবিপি) গ্রুপ একটি ভারতীয় মিডিয়া কোম্পানি, যার সদর দপ্তর ভারতের পশ্চিমবঙ্গ রাজ্যের রাজধানী কলকাতায় অবস্থিত। ১৯২২ সালে এটি প্রতিষ্ঠিত হয় ।
বারল্যান্ড অ্যান্টনি

বারল্যান্ড অ্যান্টনি (; ১৯২৩ – ১৯৮১) একজন ভারতীয় পেশাদার ফুটবল খেলোয়াড় ছিলেন। অ্যান্টনি তার খেলোয়াড়ি জীবনের পুরো সময় ইস্টবেঙ্গলের হয়ে একজন গোলরক্ষক হিসেবে খেলেছিলেন।
ভারতীয় ফুটবল ক্লাব ইস্টবেঙ্গলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি অবসর গ্রহণ করার পূর্ব পর্যন্ত খেলেছিলেন।
অ্যান্টনি ভারতের হয়ে আন্তর্জাতিক পর্যায়ে অভিষেক করেছিলেন। তিনি ভারতের হয়ে ১৯৫১ এশিয়ান গেমস এবং ১৯৫২ গ্রীষ্মকালীন অলিম্পিকে অংশগ্রহণ করেছিলেন। দলগতভাবে, অ্যান্টনি সর্বমোট ১টি শিরোপা জয়লাভ করেছিলেন, যা তিনি ভারত দলের হয়ে জয়লাভ করেছিলেন।
বারল্যান্ড অ্যান্টনি ১৯২৩ সালে ভারতের মহারাষ্ট্রে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮৩ সালে, তিনি ভারতে মৃত্যুবরণ করেছেন।
১৯৫১ সালে, অ্যান্টনি আন্তর্জাতিক ফুটবলে ভারতের হয়ে অভিষেক করেছিলেন। তিনি ১৯৫১ সালে ভারতে অনুষ্ঠিত এশিয়ান গেমসে অংশগ্রহণ করেছিলেন এবং উক্ত প্রতিযোগিতায় ভারত দলের সদস্য হিসেবে স্বর্ণ পদক জয়লাভ করেছিলেন। তিনি হেলসিঙ্কিতে অনুষ্ঠিত ১৯৫২ গ্রীষ্মকালীন অলিম্পিকে অংশ নেওয়া ভারত দলের একজন সদস্য ছিলেন। ১৯৫২ সালের ১৫শে জুলাই তারিখে তিনি উক্ত প্রতিযোগিতায় যুগোস্লাভিয়ার বিরুদ্ধে অংশগ্রহণ করেছিলেন; উক্ত ম্যাচে ভারত ১০–১ গোলের ব্যবধানে পরাজিত হয়ে উক্ত প্রতিযোগিতা থেকে বিদায় নিয়েছিল।
অ্যালেক্স অ্যামব্রোজ

অ্যালেক্স অ্যামব্রোজ (জন্ম: ৮ সেপ্টেম্বর ১৯৮২) হলেন একজন ভারতীয় ফুটবল খেলোয়াড়। তিনি ইন্ডিয়ান সুপার লীগের ফুটবল ক্লাব মুম্বই সিটির প্রধান কোচ আলেকজান্দ্রে গুইমারেসের সহকারী প্রশিক্ষক হয়ে কাজ করেছেন।
২০০২–০৩ সালে, জাতীয় লীগে ১১ ম্যাচে ৭টি গোল করে অ্যালেক্স সর্বোচ্চ ভারতীয় গোলদাতা ছিলেন। তিনিবর্তমানে কলকাতায় তাঁর এএফসি এ লাইসেন্স কোর্স করছেন।
কাঁচেরকোল ইউনিয়ন

কাঁচেরকোল ইউনিয়ন বাংলাদেশের খুলনা বিভাগের ঝিনাইদহ জেলার শৈলকুপা উপজেলার একটি ইউনিয়ন পরিষদ। এটি (১৪.৭০)বর্গ কিমি এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১২৭১ জন। ইউনিয়নটিতে মোট গ্রামের সংখ্যা ১৪ টি ও মৌজার সংখ্যা ৫ টি।হাট/বাজার সংখ্যা -৪ টি। ইউনিয়নটির বর্তমান চেয়ারম্যান হলেন এ্যড.সালাউদ্দিন জোয়ার্দ্দার।
ইউনিয়নটিতে ১৪টি গ্রাম রয়েছে।সেগুলো হল-
১.কাঁচেরকোল
২.উত্তর কচুয়া
৩.খন্দকবাড়িয়া
৪.মির্জাপুর
৫.বোয়ালিয়া
৬.জাংগালিয়া
৭.বালিয়াঘাট
৮.বৃত্তিদেবী রাজনগর
৯.ধর্মপাড়া
১০.ধুলিয়াপাড়া
১১.মধুদহ
১২.রতিডাংগা
১৩.ছাদেকপুর এবং
১৪.হামদামপুর
ইউনিয়নটিতে ১০টি সরকারি প্রাথমিক বিদ্যালয়,২টি মাধ্যমিক বিদ্যালয়, ২টি মাদ্রাসা এবং ১ টি কলেজ আছে।
তারিফ আহমেদ

তারিফ আহমেদ (জন্ম: ৮ ফেব্রুয়ারি ১৯৮৫) হলেন একজন ভারতীয় ফুটবলার, যিনি ওএনজিসির হয়ে একজন আক্রমণভাগের খেলোয়াড় হিসেবে খেলেন।
হুসাইন আহমেদ (ফুটবলার)

হুসাইন আহমেদ (১৯৩২ – ২০২১) একজন ভারতীয় ফুটবলার। তিনি ১৯৫৬ গ্রীষ্মকালীন অলিম্পিকে অংশ নিয়েছিলেন।